**Likumprojekta “Grozījums likumā “Par diplomātisko pasi”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai paredzētu tiesības saņemt diplomātisko pasi Satversmes tiesas tiesnešiem un Augstākās tiesas priekšsēdētājam, tādā veidā sniedzot diplomātisko aizsardzību, nepieciešams veikt attiecīgus grozījumus likuma „Par diplomātisko pasi” 3. pantā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par diplomātisko pasi” (turpmāk – likums) 2. pants nosaka, ka diplomātiskās pases izsniedz un to uzskaiti veic Ārlietu ministrija, savukārt likuma 3. panta pirmajā daļā norādītas amatpersonas, kurām izsniedzama diplomātiskā pase. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Diplomātiskā pase sniedz tās uzrādītājam noteikta apjoma diplomātisko aizsardzību. Šāda aizsardzība ir nepieciešama gan personām, kuras atrodas diplomātiskajā un konsulārajā dienestā, gan arī personām, kuras pārstāv Latvijas Republiku ārvalstīs, pildot savus amata pienākumus. Kaut arī personām, kuru statuss nav attiecīgajā valstī akreditēts saskaņā ar 1961. gada 18. aprīļa Vīnes konvenciju par diplomātiskajiem sakariem un netiek nodrošināta diplomātiskā imunitāte, tomēr, izsniedzot šādu dokumentu, valsts apliecina, ka tās uzrādītājs ir oficiāls Latvijas Republikas pārstāvis ārvalstīs. Bez tam būtiski ir iespējams atvieglināt attiecīgo amatpersonu funkciju izpildi ārvalstīs (vīzu iegūšanas noteikumi, lidostu pakalpojumi u.c.).Demokrātiski tiesiskā valstī visa valsts darbība pēc savas būtības funkcionāli ir iedalīta trijos darbības veidos jeb valsts varas funkcionālajos atzaros – likumdošanas varā, izpildvarā un tiesu varā. Trim varas atzariem piederīgo valsts institūciju kompetenču sadalījums, kas veido varas dalīšanas principa jeb „līdzsvara un atsvara” sistēmu, ir noteikts Satversmē. Satversme ne vien piešķir Saeimai tiesības varas dalīšanas modeli konkretizēt, bet nosaka skaidras vadlīnijas un uzliek noteiktus pienākumus, pieņemot normatīvo regulējumu, kas nodrošina varas dalīšanas principa ievērošanu. Tāpēc, paredzot noteiktu regulējumu, no minētā principa izrietošās prasības jānodrošina attiecībā uz visiem valsts varas atzariem – tikai tā var saglabāt „līdzsvara un atsvara” sistēmu.Satversmē nostiprinātais un no pamatnormas atvasinātais varas dalīšanas princips prasa, lai visas valsts institūcijas, tostarp arī Satversmes tiesa, ievērotu likumā noteiktās kompetences robežas. Vienlaikus likumdevēja pienākums ir nodrošināt visiem varas atzariem iespēju efektīvi īstenot savu kompetenci. Lai varas dalīšana sasniegtu savu mērķi, varas funkcijas ir jānodod konstitucionālajām institūcijām. Tā var tikt īstenota piešķirot un nodrošinot konstitucionālajām institūcijām šo funkciju veikšanai nepieciešamo neatkarību, finanšu līdzekļus, aizsardzību un citas iespējas, kas nepieciešamas iespējami efektīvai funkciju īstenošanai.[[1]](#footnote-1) Latvijas valsts kompetence Satversmē ir izsmeļoši sadalīta starp tajā minētajām valsts varas konstitucionālajām institūcijām, no kurām divas īsteno tiesu varu – tiesas un Satversmes tiesa.Satversmes tiesa ir neatkarīga tiesu varas institūcija, kura īsteno konstitucionālo kontroli.  Satversmes tiesa kā tiesu varas institūcija savas funkcijas īsteno, spriežot tiesu. Tiesas spriešanas būtība Satversmes tiesā, atšķirībā no citām tiesām, ir izšķirt strīdus par tiesību normu atbilstību augstāka juridiskā spēka tiesību normām. Satversmes tiesā ir septiņi tiesneši, kurus apstiprina Saeima. Tiesneša pilnvaru termiņš ir desmit gadi. Satversmes tiesa ir arī starptautiskās tiesiskās sistēmas un globālās konstitucionālo tiesu kopienas daļa. Tādēļ Satversmes tiesai ir jo īpaši svarīgi uzturēt intensīvus starptautiskus kontaktus un regulāru viedokļu un pieredzes apmaiņu ar ārvalstu konstitucionālajām tiesām un ar starptautiskajām tiesām, piem., Eiropas Cilvēktiesību tiesu, Eiropas Savienības Tiesu. Šī iemesla dēļ diplomātiskās pases izsniegšana ir nepieciešama visiem Satversmes tiesas tiesnešiem.Viena no konstitucionālajām institūcijām ir tiesu sistēma, kuras sastāvdaļa ir Augstākā tiesa.[[2]](#footnote-2) Augstākās tiesas priekšsēdētājs vada Augstākās tiesas darbu, Augstākās tiesas priekšsēdētājs *ex offico* ir arī Tieslietu padomes – koleģiālas institūcijas, kas piedalās tiesu sistēmas politikas un stratēģijas izstrādē, kā arī tiesu sistēmas darba organizācijas pilnveidošanā – priekšsēdētājs. Līdz ar to Augstākās tiesas priekšsēdētājs ir arī konstitucionālās institūcijas – tiesu sistēmas – augstākā amatpersona.Tāpēc, paredzot diplomātiskās pases izsniegšanu (un ar to saistīto aizsardzību un ceļošanas un uzturēšanās atvieglojumus, kas nepieciešami amata pienākumu pildīšanai, atrodoties ārvalstīs) izpildvaras un likumdevējvaras augstākajām amatpersonām, nepieciešams nodrošināt to izsniegšanu arī augstākajām tiesu varas amatpersonām, proti Satversmes tiesas tiesnešiem un Augstākās tiesas priekšsēdētājam. Lai normatīvajā aktā nostiprinātu šādu regulējumu, ir nepieciešams veikt attiecīgus grozījumus likuma „Par diplomātisko pasi” 3. pantā, paredzot tiesības saņemt diplomātisko pasi Satversmes tiesas tiesnešiem un Augstākās tiesas priekšsēdētājam.  |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija |
| 4. | Cita informācija | Apkopojot citu Eiropas Savienības dalībvalstu praksi, noskaidrots, ka diplomātiskās pases augstākajām tiesu varas amatpersonām tiek izsniegtas Dānijā, Polijā, Norvēģijā, Čehijā, Grieķijā, Nīderlandē un Itālijā.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Satversmes tiesas tiesneši un Augstākās tiesas priekšsēdētājs. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ievietots 2018. gada 29. janvārī Ārlietu ministrijas tīmekļvietnē, adrese: http://www.mfa.gov.lv/ |
| 2. | Sabiedrības līdzdalība projekta izstrādē | Projekts ievietots 2018. gada 29. janvārī Ārlietu ministrijas tīmekļvietnē, adrese: http://www.mfa.gov.lv/ |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrijas Konsulārais departaments un Iekšlietu ministrijas Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz jaunu institūciju izveidi, esošo likvidēšanu vai reorganizāciju. |
| 3. | Cita informācija | Nav. |

Ārlietu ministrs Edgars Rinkēvičs

Ārlietu ministrijas valsts sekretārs Andrejs Pildegovičs

I.Kudiņa 67016375

Ineta.Kudina@mfa.gov.lv

1. ST lēmuma par tiesvedības izbeigšanu lietā Nr. 2011-18-01, 17.2.p. [↑](#footnote-ref-1)
2. ST sprieduma lietā Nr. 2010-06-01, 14.1.p. [↑](#footnote-ref-2)